Μαρίζα - Aquazone Portal\nΜαρίζα replied to Μαρίζα's topic in Γενικά περί γλυκού νερού\nΜαρίζα posted a topic in Γενικά περί γλυκού νερού\nΜαρίζα replied to Μαρίζα's topic in Λαβυρινθόψαρα\nΔυστυχώς σήμερα το πρωί πέθανε.Ευχαριστώ πάντως για την καθοδήγηση.Ελπίζω όταν ξεπεράσω το σοκ του "είμαι δολοφόνος" και πάρω ξανά μονομάχο να τα πάω καλύτερα! τα λέμε....\nΔεν έχω γεμίσει τη γυάλα με νερό κανονικά γιατί ανεβαίνει στην επιφάνεια παίρνει αέρα και ξανακατεβαίνει. (για να μην τον κουράζω κιόλας!) όπως τα υπολόγισα, τώρα έπρεπε να του βάλω 2 σταγόνες, γι' αυτό.\nΤο φιλτράκι δούλευε πόλυ πολύ χαμηλά. και υπήρχε κινητικότητα σε ένα μόνο μέρος της επιφάνειας του νερού (έβλεπα την τροφή που έκανε τον ίδιο κύκλο). Οτι έπλυνα(γυάλα, χαλίκι και το πλαστικο φυτο, το έπλυνα μόνο με νερό της βρύσης). Ουτε πολύ φαι του έριξα. Αλλωστε δεν έφαγε τίποτα. Ηταν όλη μέρα κολλημένος σε μια γωνία ψηλά ακίνητος.Αχ!!!\nOk εβαλα αντιχλώριο, 2 σταγονες, θερμοκρασία νερού σωστή και θα πάρω από φίλο αλάτι και βακτηρίδια. Το φίλτρο δεν θέλω να το βάλω ακόμα. Το χαλίκι είναι μάλλον το κλασικό που έχουνε στα ενυδρεία τους τα μαγαζιά. Ήταν μέσα στη γυάλα όταν την πήρα. Το έπλυνα καλά πάντως πριν τον βάλω μέσα. Μια μικρη αεραντλία θα βρω.Θα ενημερώσω πως πήγε. Θενκς\nΕσωτερική βακτηριδιακή μόλυνση μάλλον. Να υποθέσω λόγω φίλτρου. Ευχαριστώ πάντως!\nσαν να έχει θολώσει λίγο το σώμα του. η ούρα και τα υπόλοιπα μου φαίνεται οτι είναι το ίδιο έντονα όπως ήταν\nκαι τα ματάκια του κοκκίνησαν!\nΜαρίζα posted a topic in Λαβυρινθόψαρα\nΓιατι?????????????????????Το ιστορικό έχει ως εξης: Ήταν σε μια μικρή γυάλα πολύ καιρό και χωρίς πρόβλημα. Του αγοράζω μεγαλύτερη (16 περίπου Lt) και βάζω και το φιλτρακι. Αυτό έγινε την Τετάρτη 23. Χθές Πέμπτη έβγαλε όλη την μέρα ακίνητος σε μια γωνία με λίγες φυσαλίδες και χωρίς να φαει τίποτα. Και σήμερα πριν από λίγο κατέβηκε κάτω, κάθεται ψιλοστραβα και αναπνέει με δυσκολία.Φυσικά έβγαλα το φίλτρο αμέσως, έπλυνα το χαλίκι και έβαλα καινούριο νερό χωρίς αντιχλώριο και περιμένω να δω αν θα ανακάμψει. Δεν θα το αντέξω να του έχω δημιουργήσει εγώ προβλημα απο εκει που πήγα να τον κάνω καλύτερα! Τι γινεται???????????????????????? Α! και το φίλτρο και μια βλακεία πλαστικό φυτό που ήταν μέσα, ήταν πολύ γλιτσερά όταν τα έβγαλα για να του αλλάξω το νερό!\nΓια Μονομάχο-είμαι αρχάρια\nΕυχαριστώ πολύ παιδιά! θα δω τι παίζει με τις τιμές των φυτών και θα σας ενημερώσω!\nΛοιπόν αγόρασα μεγαλύτερη γυάλα. Είναι περίπου 32εκ.μήκος 19εκ. πλάτος και 27εκ ύψος. Τώρα είναι βασιλιάς! Το φίλτρο ήταν σε συσκευασία και λέγεται FanFilter (Fanmini) της Aquael. Ιδού οι φωτογραφίες.Οπότε μάλλον με παίρνει και για φυτό. (μου είπαν οτι θέλει χώμα για να μεγαλώσει αλλά οι συσκευασίες του χώματος είναι πανάκριβες) Θα με βάλει μέσα ο μικρός!!!!!!\nΠήρα φιλτρακι με χαμηλή ροή νερού και έριξα μια σταγόνα αντιχλωριου γιατί η γυάλα μου είναι μικρή, μάλλον 1,5-2 Lt. Του έβαλα για λίγο και τον καθρέφτη που λέγατε για εκγύμναση και γέλασα πολύ! ο καλός μου έγινε διπλάσιος μόλις κοιτάχτηκε. Τα φυτά που λέτε θέλουν και λιπάσματα? μήπως κολλήσει καμιά αρρώστια από αυτά? να μείνω καλύτερα στα πλαστικά? τα κοχύλια βγήκαν. Τώρα με το φίλτρο, κάθε πόσο αλλάζω το νερό? Κάτι άλλο που πρέπει να ξέρω?\nαπό αύριο Δευτέρα πάω να πάρω φυτά, φίλτρο και τροφή. δεν ξέρω πόσα λίτρα είναι η γυάλα. θα το ανακαλύψω και θα επανέλθω για το αν χωράει και σαλιγκαράκι. ευχαριστώ πολύ γαι την ανταπόκριση πάντως. σας στέλνω φωτογραφίες του πανέμορφού μου και του κιτς σπιτιού του πριν την ανακαίνιση! η τροφή που τού δίνω είναι αποξηραμένα σκουληκάκια (nutron bloodworms-chironomus) από την εταιρία Prodac international, Ιταλική.


Καλοκαιρινός χαλβάς με φρούτα από τις «Μαγειρικές Διαδρομές» ! - Συνταγή από myTaste\nΠροστέθηκε από vasiliki ver.siliki verasiliki verver\nΑγαπημένημερέντασεαυτότοκέικ. Βουτυρώνουμεκαλάμιαφόρμακαιρίχνουμεκακάο (αντίγιααλεύρι) στηφόρμαγιακέικ\nΕκτόςαπότηναπίθανηκρέματυριού, μπορούμεναγεμίσουμετιςτάρτεςφύλλουκρούστας, μεκρέμαζαχαροπλαστικής (ανακατεμένημεκρέμασαντιγί) καιφρούταφρέσκαήκονσέρβας\nΓρ ), γιαούρτικαιτοπαγωμένοβούτυρο , ζυμωνουμεΚαλαμεχριναέχουμεμιαομοιόμορφηζυμη. Καθαρίζουμεταμηλακαιτακοβουμεσεκομματια, ταβαζουμεσεμιαλεκάνη ,ταραντιζουμεμεχυμολεμονιγιαναμηνμαυρίσουντααφηνουμεστηνάκρη\nΈτσιοχαλβάςμας, θααγαπηθείαπόόλους, μικρούςκαιμεγάλους. Κατεβάζουμετηνκατσαρόλααπότηφωτιάκαιπροσθέτουμελίγολιγοτοσιρόπι, ανακατεύονταςκαιμεπροσοχή\nΣτρώνουμεκαιτιςροδέλεςτουανανά. Βρέχουμετασαβαγιάρστοσιρόπιτουανανάμετοκονιακ. ΣχόλιοαπόΕ\nΧτυπαμε, βουτυρο, ζαχαρη, βανίλια, κροκους, φουντουκια,μπεικην, σοκολατα,κονιακ, ναενωθουνεκαλαολαταυλικα\nΈναςωραίοςσυνδυασμόςτουπαγωτούμετοσιροπιαστόγλυκό. μιακρέμαΜόρφατμεταλλικόκουτί,. Ανακατεύουμετασιμιγδάλιαμετομπέκιν ,τηνζάχαρη,τηνμαστίχατηνσόδα ,τηνβανίλια,τονχυμόπορτοκαλιού,καιτονερό\nΡιχνουμεσιγασιγατοαλευριμετογιαουρτι, προσθέστετιςΝιφάδεςσοκολαταςκαιανακατευουμεαπαλα. Ένααπίθανογεμιστόκαιζουμερόκέικ\nΑρωματικό, ζουμερόκαινόστιμοκέικ. ΧτυπαμετοΒούτυρομετηζάχαρη, τηβανίλιαμέχρινααφρατέψει. Σταδιακάπροσθέτουμετααυγάκαιτοξύσμαλάιμ\nΠριναπότοβράσιμοαφαιρώτηνκανέλακαιτηφλούδακαιρίχνωτηζελατίναμετογάλα. Στουπόλοιπολευκόμείγματηςπανακότας, ανακάτεψατιςκομμένεςφράουλες\nΒγαζομεαποτονφουρνο, τιςτοποθετουμεσεσειραχωριςκενασεενατσερκιηεναταψακι, καιτιςπεριχυνομεμετοσιροπι, μηνσαςφαινεταιπολυτοσιροπι, θατοπιουνολο\nΝόστιμακαιιδιαίτερασοκολατάκιαμεκαρύδα. Κάνειςμικράμπαλάκιακαιταπερνάςαπότηνκαρύδα. Λιώνουμετηνσοκολάτα\nΓιααυτούςπουαγαπούντησοκολάταείναιότιπρέπει , γιατίέχειπολύπολύσοκολάτασεσυνδυασμόμεπορτοκάλι\nΕπανωβαζουμετιςφέτεςμηλα. γεμάτεςμαρμελαδαβερύκοκο. Σεταψιτουφουρνουβαζουμεμιαλαδοκολα. Καθαρίζουμεταμηλακαιτακοβουμεσεφετούλες


Διαδικτυακές Πύλες - Δήμος Ωραιοκάστρου - Στόχος μας είναι να διατηρήσουμε σε υψηλά επίπεδα τη λειτουργία των σχολείων»\nΑστέριος Γαβότσης: «Στόχος μας είναι να διατηρήσουμε\nσε υψηλά επίπεδα τη λειτουργία των σχολείων»\nΜε την ευκαιρία της έναρξης της νέας σχολικής χρονιάς ο δήμαρχος Ωραιοκάστρου, Αστέριος Γαβότσης παραβρέθηκε στις τελετές αγιασμών στο 1ο δημοτικό σχολείο Παλαιοκάστρου, στο 1ο δημοτικό σχολείο Ωραιοκάστρου, στο 2ο γυμνάσιο Ωραιοκάστρου, στο 5ο δημοτικό σχολείο Ωραιοκάστρου (συγκρότημα Σκάρας) και στο 5ο γυμνάσιο (συγκρότημα Σκάρας).\nΣτον χαιρετισμό του ο κ. Γαβότσης τόνισε μεταξύ άλλων ότι προτεραιότητα της διοίκησης του δήμου είναι η άμεση αντιμετώπιση των προβλημάτων της σχολικής κοινότητας. «Προτεραιότητα μας θα εξακολουθήσει να είναι η συνεχής προσπάθεια να δημιουργήσουμε το καλύτερο περιβάλλον και τις ιδανικότερες συνθήκες, μέσα στις οποίες θα φοιτούν όλοι οι μαθητές του διευρυμένου δήμου μας. Θα είμαστε διαρκώς παρόντες δίπλα στην προσπάθεια που καταβάλλουν οι διευθυντές, το εκπαιδευτικό προσωπικό, οι σύλλογοι γονέων-κηδεμόνων και οι σχολικές επιτροπές, ώστε να διατηρήσουμε σε υψηλά επίπεδα τη λειτουργία των σχολείων», είπε ο δήμαρχος Ωραιοκάστρου.\n«Οφείλουμε όλοι μας να κάνουμε το καλύτερο δυνατό. Εύχομαι από καρδιάς δημιουργική χρονιά και επιτυχίες σε μαθητές, εκπαιδευτικούς και γονείς», κατέληξε.


Ο Γιώργος πήρε τ’ όπλο του | Ελεύθερος Τύπος\nΕίμαστε όντως σε προεκλογική περίοδο; Αν και καταλληλότεροι να απαντήσουν είναι αστρολόγοι, μετεωρολόγοι, ψυχολόγοι/ψυχίατροι και όχι οι πολιτικοί, εν τούτοις οι κινήσεις τους όλο και κάτι δείχνουν.\nΣαν τις αέριες μάζες που παρατηρείς να μετακινούνται ξαφνικά και ετοιμάζεσαι για ένα κύμα χιονιά ή καύσωνα. Μια τέτοια πολιτική αέρια μάζα μετακινήθηκε χθες, αν και δεν πήγε και πολύ μακριά. Ο Γιώργος Παπανδρέου και το ΚΙΔΗΣΟ συμφώνησαν να συμπλεύσουν με τη Δημοκρατική Συμπαράταξη και τη Φώφη Γεννηματά. Δηλαδή το παλιό ΠΑΣΟΚ ξανασυναντήθηκε με το παλιό ΠΑΣΟΚ, για να ενισχύσουν ό,τι απέμεινε από το παλιό ΠΑΣΟΚ. Εντάξει, η σύμπραξη αυτή δεν θα καταγραφεί στα ιστορικά πολιτικά φαινόμενα, αφού τα ποσοστά που αθροίζουν όλοι μαζί -συν την ΔΗΜ.ΑΡ.- είναι πολύ κάτω από τη βάση. Ωστόσο, κάτι δείχνει.\nΤις προηγούμενες ημέρες ο Ανδρέας Λοβέρδος έλεγε ότι στόχος της παράταξης είναι η τρίτη θέση. Υπερ-φιλόδοξος στόχος, θα προσθέταμε, αλλά ο καθένας μπορεί να βάζει τον πήχυ όσο ψηλά θέλει, ακόμα και αν τελικά περάσει από κάτω. Σημασία όμως έχει ότι αισθάνονται πως βρίσκονται σε θέση μάχης για τις επερχόμενες εκλογές. Οποτε και αν έρθουν. Δεν φαίνεται μόνο από τις συμπράξεις αλλά και από τις διαφωνίες και τα ξενοκοιτάγματα στελεχών, βουλευτών και ευρωβουλευτών σε άλλες «πολυκατοικίες».\nΠάνω από όλα φαίνεται στις απελπισμένες εξαγγελίες και αποσπασματικές κινήσεις που κάνει η κυβέρνηση, όπως πρόσφατα με τον ΦΠΑ στα νησιά και το περίφημο πλεόνασμα στους χαμηλοσυνταξιούχους. Φυσικά ο ΣΥΡΙΖΑ δεν θέλει επ’ ουδενί πρόωρες εκλογές, αφού γνωρίζει καλά πως βρίσκεται δημοσκοπικά και ουσιαστικά πολύ χαμηλά, την ώρα που η Νέα Δημοκρατία διαρκώς συσπειρώνεται και αυξάνει την απήχησή της στον κόσμο. Ξέρει πως αν γίνουν τώρα εκλογές θα τις χάσει και πως οι κυβερνητικοί εταίροι ΑΝ.ΕΛ. ίσως να μην μπουν καν στη Βουλή. Ωστόσο, οι κυβερνώντες που θέλουν να παραμείνουν κυβερνώντες φροντίζουν να επιβεβαιώνουν τη γνωστή ρήση πως όποιος θέλει ειρήνη, πρέπει να προετοιμάζεται για πόλεμο. Μαζί τους βέβαια προετοιμάζονται και οι υπόλοιποι για μια παρατεταμένη προεκλογική περίοδο. Να, ο Γιώργος πήρε ήδη τ’ όπλο του.


Το FrostGuard – Η πιο ευέλικτη διαθέσιμη αντιπαγετική προστασία.\nΑρχικά σχεδιασμένο για μικρούς αμπελώνες και οπωρώνες, το FrostGuard είναι τόσο ευέλικτο και εύκολο στη χρήση ώστε όλο και περισσότεροι καλλιεργητές το αγοράζουν προκειμένου να προστατεύσουν μεγαλύτερες επίσης εκτάσεις. Λόγω της υψηλότερης ενέργειας εισόδου και των ευέλικτων δυνατοτήτων τοποθέτησης, το FrostGuard είναι σε θέση να προστατέψει όλα τα είδη φρούτων και λαχανικών από κάθε σχεδόν νυχτερινό παγετό.\nΤο Frostbuster - H πλέον οικονομικά διαθέσιμη αντιπαγετική προστασία.\nΤο Frostbuster είναι ιδανικό για την καταπολέμηση του νυχτερινού παγετού σε επιφάνειες των 3 με 8 εκταρίων. Η επένδυσή σας στο Frostbuster θα σας αποπληρώσει γρήγορα από τα 3 με 4 εκτάρια κάθε σχεδόν είδους φρούτου, ενώ για μερικά έχετε ήδη αποπληρωθεί επενδύοντας σε 1 μόνο εκτάριο.\nΑνεμομηχανές – Η πιο άνετη διαθέσιμη αντιπαγετική προστασία.\nΟι Ανεμομηχανές είναι ιδανικές για πολύ μεγάλα αγροτεμάχια ή για καλλιεργητές που επιθυμούν μέγιστη άνεση. Η προστασία όμως με ανεμομηχανές περιορίζεται σε θερμοκρασίες των -3ºC και θα λειτουργεί μόνο αν υπάρχει καλώ στρώμα αναστροφής. Αν έχετε χαμηλές τακτικά θερμοκρασίες, σας συμβουλεύουμε θερμά να χρησιμοποιήσετε το Frostbuster ή το FrostGuard.\nTΟ Συναγερμός Παγετού αποτελεί ουσιαστικό στοιχείο της αντιπαγετικής προστασίας. Είναι ζωτικό το να αρχίσετε το αντιπαγετικό σας σύστημα την κατάλληλη στιγμή. Ο Συναγερμός Παγετού θα σας πει πότε.


Εθνικό Αστεροσκοπείο Αθηνών Archives - Παραπολιτικά Αργολίδα\nΚορύφωση του κύματος καύσωνα αναμένεται αύριο Σάββατο 16 Ιουνίου, με μέγιστες θερμοκρασίες έως 43 βαθμούς, έντονο αίσθημα δυσφορίας κατά τόπους, αλλά και αυξημένες συγκεντρώσεις σκόνης. Πιο αναλυτικά, σύμφωνα με το meteo του Εθνικού Αστεροσκοπείου Αθηνών, το Σάββατο αναμένονται πολύ υψηλές θερμοκρασίες σε ολόκληρη τη χώρα και κατά τόπους συνθήκες καύσωνα. Παράλληλα, σποραδικές καταιγίδες θα εκδηλωθούν […]\nΚαιρός: «Έσπασαν» τα θερμόμετρα στην Αργολίδα\nΣε υψηλά για την εποχή επίπεδα κυμάνθηκε η θερμοκρασία σήμερα. Σύμφωνα με το δίκτυο των αυτόματων μετεωρολογικών σταθμών του Εθνικού Αστεροσκοπείου Αθηνών/meteo.gr, οι υψηλότερες μέγιστες θερμοκρασίες καταγράφηκαν στο Άργος (34,5 βαθμοί) και στο Κρανίδι Αργολίδας (34,1 βαθμοί), ενώ στην Αττική στη Νέα Μάκρη (32,3 βαθμοί). Πολύ καλές καιρικές συνθήκες σε ολόκληρη τη χώρα -με πιθανότητα βροχών […]\nΣημαντική μεταβολή θα παρουσιάσει ο καιρός από το βράδυ του Σαββάτου, σύμφωνα με τις προγνώσεις της ΕΜΥ και του Εθνικού Αστεροσκοπείου Αθηνών. Η ΕΜΥ εξέδωσε έκτακτο δελτίο επιδείνωσης καιρού στο οποίο αναφέρει ότι o καιρός θα παρουσιάσει επιδείνωση από τις βραδινές ώρες σήμερα Σάββατο (26-12-2020) στα δυτικά. Την Κυριακή, ωστόσο, (27-12-2020) τα έντονα φαινόμενα θα επεκταθούν […]\nΠρωτοφανείς καιρικές καταστάσεις ζει η Ελλάδα με τον καύσωνα να καταρρίπτει κάθε ρεκόρ υψηλών θερμοκρασιών. Συγκεκριμένα, νέα ρεκόρ θερμοκρασίας για τον Μάιο σημειώθηκαν το Σάββατο 16/05 σύμφωνα με το δίκτυο αυτόματων μετεωρολογικών σταθμών του Εθνικού Αστεροσκοπείου Αθηνών / meteo.gr. Η υψηλότερη μέγιστη θερμοκρασία της ημέρας καταγράφηκε στην Πλώρα Ηρακλείου και ήταν ίση με 41.8 C, […]


Τέλος οι φήμες: Με αυτή τη φωτογραφία διέψευσαν τα σενάρια χωρισμού! - MaryMary.gr\n30 Νοεμβρίου 2015 · ΓΙΑΝΝΗΣ ΠΟΥΛΟΠΟΥΛΟΣ\nΔεν θα μπορούσε να διαψεύσει καλύτερα τις φήμες χωρισμού -που τον τελευταίο καιρό πρωταγωνιστούν σε sites και blogs- ο Σάββας Γκέντσογλου! Ο γνωστός ποδοσφαιριστής “έκλεισε” όλα τα κακοπροαίρετα στόματα απολαμβάνοντας μια βραδιά στο νυχτερινό κέντρο που εμφανίζεται η αγαπημένη του Αγγελική Ηλιάδη!\nΟ γνωστός ποδοσφαιριστής απόλαυσε την αγαπημένη του σύντροφο πάνω στην πίστα και δεν σταμάτησε να της χαμογελά και να της στέλνει τρυφερά μηνύματα! Το ζευγάρι, όχι μόνο δεν χωρίζει αλλά περνάει και μία από τς πιο ευτυχισμένες περιόδους της ζωής του, αφού ο μικρός τους μπόμπιρας, ο Βασίλης, έχει πάρει το μυαλό και των δύο!\nΑπό τη μία η Αγγελική Ηλιάδη να απαντά με μηνύσεις σε όσους τη θέλουν να έχει επιλέξει χωριστούς δρόμους με τον αγαπημένο της Σάββα, από την άλλη ο Σάββας Γκέντσογλου να διαψεύδει τις φήμες χωρισμού με την παρουσία του στο Club 22 που εμφανίζεται η αγαπημένη του…. παιδιά, το μήνυμα ελήφθη: Είστε μαζί και είστε πιο ερωτευμένοι από ποτέ! Πολύ χαιρόμαστε για εσάς!


Άκου και μένα μαμά: Καλά μας τα λένε αλλά όταν έχω τα νεύρα μου η μάνα!!\nΚαλά μας τα λένε αλλά όταν έχω τα νεύρα μου η μάνα!!\nΜαρία, μαμά 35 χρονών\nΆννα, 2 χρονών\nΆρης, 4.5 χρονών\n(Σας προειδοποιώ ότι η μαμά φλιπάρει και μπορεί να υπάρχει και γλώσσα ακατάλληλη!Αυτή τη φορά θα σας βάζω τη σκέψη της μαμάς και όχι του παιδιού)\n(Είναι 8:00 το πρωϊ, Δευτέρα. Το ξυπνητήρι χτύπησε και η Μαρία το έβαλε στην υπενθύμιση και έχουν αργήσει. Η Μαρία ανοίγει τα μάτια της και κοιτάει την ώρα)\nΩ ρε γαμώτι μου, έχουμε αργήσει!! Τρέχα Μαρία!!\n(Η Μαρία μπαίνει στο παιδικό δωμάτιο να ξυπνήσει τα παιδιά για να ετοιμαστούν για τον παιδικό)\n- Άρη, Άννα ξυπνήστε μαναράκια μου, έχουμε αργήσει. Έλα Άρη μου σήκω σιγά σιγά να ντύνεσαι.\n- Δεν θέλω μαμααά! Νυστάααζω, άσε με.\n- Άννα μου έλα αγκαλίτσα να σηκωθούμε σιγά σιγά να πάμε σχολείο\n- Όκιιι, που είναι η πιπίλα μου;;;\nΠωπω, δεν θα προλάβουμε με τίποτα. Και ο Νίκος απλά σηκώθηκε και έφυγε! Δεν με ξύπνησε! Όλα απο μένα τα περιμένει! Εμ βέβαια, το ξέρει ότι ο μαλάκας η Μαρία θα τα καταφέρει όλα στο τέλος\n- Άρη μου έλα σε παρακαλώ αγόρι μου, άντε τελειώνε, σήκω να ντύνεσαι\n- Πφφφφ. Θέλω κοκο ποπς! Θέλω κοκο ποπς!!\n- Δεν τρώμε κοκο ποπς τις Δευτέρες, τρώμε μόνο το Σαββατοκύριακο!\n- Θέλω κοκο ποπς αλλιώς δεν σηκώνομαι\nΓκκρρρ τώρα βρήκε να θυμηθεί τα κοκο ποπς!! Τι κάνω τώρα; Επιμένω στο όριο και τον αγνοώ; Ενδίδω ή θα με καβαλήσει;; Εμμ καλά τα γράφουνε αλλά τώρα τι κάνεις; Πειράζει που θέλω να τον βουτήξω από το χέρι και να τον τραβήξω έξω με το ζόρι;;;\n- Άρη δεν έχει κόκο ποπς, μην με νευριάζεις. Τελείωνε!\n- Κόκο ποοοοοπς είπα!!Χαζή είσαι;;;\nΘα τον κοπανήσω, τώρα όμως! Πραγματικά!\n- Άρη τελείωνε, σήκω γιατί η υπομονή μου τελειώνει, θα δούμε τι θα φας!\n- Άννα μου έλα αγάπη μου σιγά σιγά να ντυνόμαστε. Να σου έφερα αυτά τα ρουχαλάκια\n- Έλα αγαπούλα μου να η πιπίλα σου. Έλα να βάλουμε ρουχαλάκια\n- Όκι αυτήν την πιπίλαα, είναι νταγκωμένη!\nΤο στανιό μου μέσα! Κοίτα τον άλλον με το πάσο του, παίζει με τα playmobil. Θα αργήσω και ήθελα και ένα γρήγορο καφέ να κάνω ένα τσιγάρο, δεν θα προλάβω. Και θα μας πιάσει και κίνηση και άντε να βρεις να παρκάρεις στον παιδικό.\n- Άαααρη, ξεκόλλα!! Ντύσου είπα! Έχουμε αργήσει\n- Πιπίιιιλα! Όκι αυτή!\nΛοιπόν αναπνοές! Αναπνοεεεές, Μαρία!!! Θέλω καφέ!!!\n- Άννα άντε με την πιπίλα, αυτή έχουμε!!\n(Η Μαρία ντύνεται, κάνει γρήγορα το πρωϊνό στα παιδάκια και τα βάζει στο τραπέζι)\n- Που είναι τα κοκο ποπς;;\n- Άρη μου, το ξέρω ότι θέλεις πολύ κοκο ποπς. Έχουμε ή φρούτα ή τοστ, διάλεξε\n- Κόκο ποπς\nΘα του πετάξω το μπολ στο κεφάλι! Συγκρατήσου. Θέλω να του δώσω κοκο ποπς να τελειώνουμε. Αλλά δεν πρέπει. Πρέπει όμως να μην του φωνάξω, παρόλο που θέλω να ουρλιάξω. Άντε να κρυώσει ο ελληνικός τώρα, που να τον βάλω;;\n- Ντεν τέλω αυτό το μπιμπεγιό!! Ντεν μαρέσει!\n- Έλα Αννούλα μου, το άλλο είναι βρώμικο\n- Ντεν τεεεέλω!\n- Άννα αυτό το μπιμπερό έχουμε!!\nΌχι, όχι τώρα κρίση, όχι θέε μου, γιατί σε μένα;;\n- Κοκο ποοοοοοπς!!\n- Αννούλα μου αγάπη μου, το καταλαβαίνω ότι θέλεις να πίνεις στο μπιμπερό που σου αρέσε και στεναχωριέσαι που δεν είναι καθαρό, ναι αγάπη μου.\nΓαμώτι μου, βαράει κρίση! Κι εγώ τώρα πρέπει να κάτσω να την πάρω αγκαλιά να βγάλει το συναίσθημα της να νιώσει ασφαλής;; Πότεεεε;;; Τι ώραααα;;; Με τι υπομονή;;;; Θέλω να κάνω ένα τσιγάρο και να πιω τον καφέ μου σαν άνθρωπος! Με περιμένει τρελή μέρα. Τον Νίκο θα τον σκίσω μιλάμε!\n- Κοκο ποοοοοπς!!\n- Άρη!! Σκάσε! Δεν έχει κοκο ποπς\n- Μαμά είπες κακή λέξη!\n- Οτι θέλω θα λέω, δεν έχει κόκο ποπς!\n- Ουααααααα, ουαααααα!\n(Η Μαρία της χώνει το μπιμπερό στο στόμα. Η Άννα το φτύνει και το πετάει κάτω και συνεχίζει να ουρλιάζει δυνατότερα)\n- Μαμαααααά!! Κοκο ποοοοπς!! Τώωωωωραααα!\n(Ο Άρης κοπανάει το κουτάλι του με δύναμη στον πάγκο)\nΑααα δεν μπορώ, θέλω να φύγω! Τώρα βρήκανε τα κωλόπαιδα;;;\n(Η Μαρία βουτάει το κουτάλι με δύναμη και το πετάει κάτω, κατακόκκινη. Ο Άρης σαστίζει και η Άννα το ίδιο)\n- Λοιπόν τελειώσε, δεν έχει φαϊ, δεν έχει τίποτα, θα κατεβείτε και θα πάμε στο αυτοκίνητο να φύγουμε. Δεν προλαβαίνουμε. Αν ακούσω κιχ πραγματικά δεν ξέρω τι θα γίνει.\n(Η Μαρία τραβάει την Άννα απο το κάθισμα η οποία κλαίει με δύναμη και τον Άρη από το χέρι. Μέχρι να βάλει το παλτό της, η Άννα έχει κάτσει κάτω και κλαίει γοερά. Ο Άρης έχει βγάλει τα παπούτσια του και προσπαθεί να βάλει τις παντόφλες του)\n- Εγώ θα βάλω τις παντόφλες μου, είσαι κακιά. Δεν θέλω τα παπούτσια μου\n- Άρη!! Τα παπούτσια σου τώρα! Θα φάτε πολύ ξύλο σας το λέω! Δεν θα το ξαναπώ.\n(Και τα δυο παιδιά κλαίνε τώρα φοβισμένα)\nΗ Μαρία έχει πλέον χάσει τη σύνδεση με τα παιδάκια της. Έχει χαλάσει τη σχέση τους, την φοβηθήκανε, έχουν και τα ίδια αγχωθεί με τη συμπεριφορά της, τα έχει απειλήσει, μπροστά τους ωρύεται και έχει χάσει τον αυτοέλεγχο και πάνω από όλα μέσα στο αυτοκίνητο είναι σίγουρο ότι θα την εκνευρίσουν ακόμα περισσότερο και μπορεί η συμπεριφορά της να γίνει χειρότερη! Την χρειάζονται γιατί τώρα πλέον νιώθουν φοβισμένα και μόνα τους ανήμπορα να χειριστούν αυτό που αισθάνονται και η βάση τους, η μαμά τους δεν είναι εκεί για αυτά. Τι θα μπορούσε η Μαρία να κάνει;\nΓαμώτι μου, βαράει κρίση! Κι εγώ τώρα πρέπει να κάτσω να την πάρω αγκαλιά να βγάλει το συναίσθημα της να νιώσει ασφαλής;; Πότεεεε;;; Τι ώραααα;;; Με τι υπομονή;;;; Θέλω να κάνω ένα τσιγάρο και να πιω τον καφέ μου σαν άνθρωπος! Με περιμένει τρελή μέρα. Τον Νίκο θα τον σκίσω μιλάμε! Λοιπόν δεν το έχω αυτή τη στιγμή\n- Άννα μου, Άρη μου, θα πάω λίγο στο μπάνιο και θα έρθω. Σας αγαπάω πολύ.\n(Η Μαρία ανοίγει την τηλεόραση για παιδικά και πάει στο μπάνιο)\nΑααααααγκ!!! Τα νεύρα μου, δεν μπορώ άλλο πραγματικά. Τα έχω φτύσει.\n(Η Μαρία κλαίει και ρίχνει νερό στο πρόσωπο της)\nΛοιπόν αναπνοές! Αυτό που με ενδιαφέρει είναι να διατηρήσω τη σύνδεση με τα παιδάκια μου. Τα γλυκά μου τα παιδάκια με χρειάζονται και εγώ έχω φλιπάρει. Αν δεν το πάρω αλλιώς θα χειροτερέψει η κατάσταση και μετά θα έχω στανταρ ενοχές. Έχω εκνευριστεί γιατί δεν έχω πιει καφέ και δεν έχω κάνει τσιγάρο, έχω εκνευριστεί με το Νίκο και εκνευρίζομαι και γιατί δεν θα έχει πάρκινγκ στο παιδικό χωρίς καν να το ξέρω. Τα παιδιά δεν μου φταίνε σε τίποτα και κανονικά β γάζω τα νεύρα μου απάνω τους. Ο Άρης περνάει φάση αντίδρασης και η Αννούλα είναι στην ηλικία των κρίσεων, το ξέρω αυτό, δεν είναι προσωπικό το θέμα. Αν τώρα δεν βιαζόμουν και ήταν Κυριακή θα μπορούσα να τα χειριστώ πολύ καλύτερα.\nΛοιπόν θα αργήσω! Ε και; Και με φωνές και χωρίς, το γεγονός είναι ότι θα αργήσω. Θα κάτσω να χαλάσω τη σύνδεση με τα παιδιά μου γιατί θα αργήσω;; Αν είναι δυνατόν.\nΛοιπόν και με τα παιδιά μου θα ασχοληθώ και το καφεδάκι μου θα πιω και ας αργήσω και λίγο σήμερα.\n- Παιδάκια μου όμορφα!\n- Μαμά κοκο ποπς!\n- Μαμαααά!! Μπιμπεγιό!!\nΓια ελάτε εδώ. Άντε Άρη μου σήμερα ας φάμε κοκο ποπς δεν πειράζει. Θα φάω κι εγώ. Αννούλα μου θέλεις να κάτσεις αγκαλίτσα μου να πιούμε το γάλα μαζί;;\n- Ναι ναι μαμα!!\n- Μαμά να φέρω τα κοκο ποπς εγώ;;; Ή μήπως να φάμε φρούτα;;; Έκοψες πεπόνι εεε;;\nΣίγουρα όσο καλή διάθεση και να έχουμε μερικές φορές τα νεύρα μας ξεφεύγουν και θυμώνουμε. Ο θυμός είναι υγιής αντίδραση του οργνανισμού και κάθε υγιής σχέση έχει θυμό. Πρέπει όμως να μάθουμε να διαχειριζόμαστε το θυμό μας για να διδάξουμε στα παιδιά μας αυτοέλεγχο, να μην καταστρέψουμε τη σχέση μας με τα παιδιά μας γιατί μερικές φορές είναι ανεπανόρθωτες οι ζημιές.Βρείτε τον τρόπο να ηρεμήσετε πριν μιλήσετε στα παιδιά σας. Κλειστείτε στο δωματιό σας και ουρλιάξτε σιωπηρά, γράψτε σε ένα χαρτί όλα τα συναισθήματα σας και μετά σκίστε το, πάρτε ωτοασπίδες όταν παίζει το παιδικό και ουρλιάζουν τα αδερφάκια, βάλτε μουσική στο mp3 να ηρεμήσετε, σταματήστε το αυτοκίνητο, βγείτε έξω και χτυπήστε ρόδες, αναπνεύστε και μετρήστε μέχρι το δέκα πριν μπείτε μέσα, μην παίρνετε μέρος σε παιχνίδια ισχύος, δεν πειράζει αν φάει παγωτό μια φορά αν τα νεύρα σας ξεφεύγουν, αφήστε τα ψώνια κάτω και φύγετε αμέσως. Κάντε ταιμ αουτ όπως η Μαρία. Τα ταιμ αουτ είναι για τους γονείς, όχι για τα παιδιά. Το βιβλίο από το οποίο εμπνεύστηκα την ιστορία μου είναι απλά φανταστικό. Έχει πολλούς τρόπους να χειριζόμαστε τα νεύρα μας. Σας το προτείνω αν και αγγλικό μόνο. Και σας παραθέτω και ένα καλό λινκ για τρόπους διαχείρισης του θυμού μας από την ίδια την συγγραφέα. Όταν μπορέσω θα το μεταφράσω:-)\nΑναρτήθηκε από Χριστίνα στις 6:03 π.μ.\nΑνώνυμος 14 Οκτωβρίου 2013 - 8:30 μ.μ.\nΕίναι καταπληκτική η δουλειά σου! Στο είχα ξαναγράψει και τις προάλλες. Αυτό το κείμενο, όμως, ξεπέρασε τις προσδοκίες μου. Ξανά σε ευχαριστώ για τη βοήθεια που μας δίνεις. Ελπίζω να σε μάθουν κι άλλες μαμάδες και να ωφελειθούν όσο κι εγώ. Όπου βρεθώ διαδίδω το blog σου. Ούτε που φαντάζεσαι πόσο πολύ βοηθάς.\nΘα μου άρεσε κάποια στιγμή να τα δω όλα αυτά μαζεμένα, τακτοποίημενα και με λίγα θεωρητικά κείμενα σε ένα βιβλίο. Αν ποτέ το κάνεις αυτό, στο υπογράφω πως θα είναι το δώρο μου σε κάθε φίλη που γεννάει.\nΧριστίνα 16 Οκτωβρίου 2013 - 2:45 π.μ.\nΕυχαριστώ πολύ για τα λόγια σου, πραγματικά με κάνεις να θέλω να γράφω κάθε μέρα!! Και με συγκίνησες για αυτό που είπες για το βιβλίο. Εύχομαι να σας βοηθάω όσο μπορώ!\nΑνώνυμος 18 Οκτωβρίου 2013 - 11:10 μ.μ.\nΧριστίνα, διάβασα μια ιστοριούλα σου στο facebook που λες ότι δεν πρέπει να αντιμετωπίζουμε τη λεκτική βία μέσα στην οικογένεια σαν θύματα γιατί τα παιδιά μπορεί να γίνουν είτε θύτες, είτε θύματα. Όποτε και αν έχεις πρόχειρο υλικό για το πως μπορείς να μην παίρνεις τη θέση θύματος σε τέτοιες λεκτικές αντιπαραθέσεις, θα ήθελα πάρα πολύ να το διαβάσω. Τι μπορείς να πεις όταν ο άλλος έχει νεύρα για να σταματήσεις τον τσακωμό. Το συγνώμη είναι το πρώτο που λέμε για να ηρεμήσουμε τα πράγματα, αλλά τελικά περνάει λάθος μηνύματα στα παιδιά και δεν είναι ικανό να σταματήσει τον παραλογισμό του άλλου.\nΧριστίνα 25 Οκτωβρίου 2013 - 2:41 π.μ.\nΣυγγνώμη που άργησα να σου απαντήσω. Σκέφτηκα αρκετά την ερώτηση σου και θα ήθελα να μου διευκρινίσεις. Εννοείς τι να πεις στο παιδί σου ή τι να πεις στον σύντροφο σου;\nΑνώνυμος 29 Οκτωβρίου 2013 - 3:04 π.μ.\nΣωστά. Στο σύντροφο τι λέμε όταν παραλογίζεται? Αυτό που μου συμβαίνει αρκετά συχνά είναι ή να μη θυμάται τι είχαμε πει και να ξεκινούνε στακωμοί επειδή θυμάται πως είχα αναλάβει να κάνω κάτι και δεν το έκανα (γιατί ποτέ δεν το είχαμε συμφωνήσει) ή να είναι πολύ απαιτητικός στους χρόνους που μου δίνει όταν πράγματι έχω αναλάβει να κάνω και δεν προλαβαίνω να το τελειώσω εγκαίρως. Μιλάω και για δουλειές σπιτιού και για επαγγελματικά γιατί αρκετές φορές δουλεύουμε μαζί. Έχω δοκιμάσει να μη μιλάω και να τον αφήνω να τσακώνεται μόνος του, αλλά και αυτό τον εξοργίζει. Έχω δοκιμάσει να απαντάω ψύχραιμα ότι δε θυμάται καλά ή να εξηγώ τους λόγους που δεν πρόλαβα να τελειώσω κάτι, να φέρνω επιχειρήματα ότι ξενύχτησα αλλά και πάλι δεν πρόλαβα, όμως και πάλι θυμώνει. Μου δίνει την εντύπωση πως κάθε φορά που ξεκινάει να με κατηγορεί για κάτι θέλει οπωσδήποτε να γίνει καβγάς. Και συγνώμη να πω πάλι κάτι θα βρει να μου πει, όπως ότι όλα τα γράφω στα παλιά μου τα παπούτσια και με μια συγνώμη νομίζω πως ξεμπερδεύω. Τι κάνεις εκείνη τη στιγμή όταν αυτές οι διαφωνίες ξεκινούν μπροστά στα παιδιά? Πως τις κλείνεις γρήγορα, χωρίς να ξεφύγει η κατάσταση? Σε ευχαριστώ πάρα πολύ για το χρόνο σου!!!\nΧριστίνα 31 Οκτωβρίου 2013 - 1:22 π.μ.\nΦιλενάδα μου πως να αντιμετωπίσεις τον σύντροφο σου δεν μπορώ να σου πω. Κι εγώ προσπαθώ:-) Μπορώ μόνο να σου πω τι να κάνεις μπροστά στο παιδί σου όταν υπάρχει λεκτική βία προς τα σένα.Πολύ απλά πρέπει να πεις ότι δεν ανέχομαι/δεν μου αρέσει να μου μιλάς έτσι και να φύγεις από το δωμάτιο. Δεν μου αρέσει που δεν με σέβεσαι. Όταν είσαι έτοιμος να μιλήσουμε με σεβασμό και ησυχία να με φωνάξεις, εδώ θα είμαι να σε ακούσω. Θέλεις να ηρεμήσεις λίγο και μετά να μιλήσουμε; Γενικά να δείξεις στο παιδί σου ότι δεν ανέχεσαι αυτήν την συμπεριφορά, ότι δεν μπορεί να γίνει συζήτηση εποικοδομητική όταν υπάρχουν νεύρα. Στη θέση σου δεν θα δικαιολογούσα τη συμπεριφορά του μπαμπά στο παιδί. Η σχέση του πατέρα με το παιδί είναι δικό τους θέμα. Είναι σημαντικό όμως να δείξεις στο παιδί ότι αυτή η συμπεριφορά δεν είναι αποδεκτή, και ο μόνος τρόπος είναι να μην την αποδέχεσαι. Επίσης είναι ένας καλός τρόπος να δείξεις στο παιδί ότι υπάρχει τρόπος να ηρεμήσεις και μετά να γίνει συζήτηση. Δεν θα έλεγα δεν θέλω να μου μιλάς έτσι μπροστά στο παιδί γιατί το παιδί μπορεί να νιώσει ότι αυτό φταίει. Εσύ προσωπικά σαν άνθρωπος δεν θέλεις να σου μιλάνε έτσι. Σε ακούω να δικαιολογείσαι, να ζητάς συγγνώμη κτλ, μπαίνεις λίγο στη θέση του θύματος για να αποφύγεις τον καβγά μπροστά στο παιδάκι σου αλλά έτσι δεν του κάνεις καλό. Δοκίμασε το να δεις.\nΕλπίζω να σε βοήθησα:-)\nΑνώνυμος 31 Οκτωβρίου 2013 - 5:10 π.μ.\nΟουυυ, βοήθησες πολύ! Τελείως διαφορετική οπτική από τη δική μου. Ευχαριστώ πάρα πολύ, Χριστίνα! Ευχαριστώ και για το χρόνο σου και για τον κόπο που κάνεις για όλους εμάς.\nPositive Junkie 15 Οκτωβρίου 2013 - 7:40 π.μ.\nΘα συμφωνησω και γω οτι η δουλεια σου ειναι καταπληκτικη !! Στελνω και γω το μπλογκ σε πολλες μαμαδες να το διαβασουν!! Ευχομαι να συνεχισεις με τον ιδιο ζηλο !! Μπραβο!!!\nEπισης να ρωτησω διοτι κοιταω τωρα το βιβλιο στο αμαζον εχει πρακτικους τροπους να διαχειριστουμε terrible twos ας πουμε ...διοτι παρατηρω οτι ο γιος μου τελευταια εχει ξεκινησει και ειναι υπερβολικα ανταρτης και εδω πρεπει να φανω δυνατη και σταθερη !! Δινοντας του το σωστο μηνυμα ! Να το παρω λες ??\nΧριστίνα 16 Οκτωβρίου 2013 - 2:49 π.μ.\nΦιλενάδα σε ευχαριστώ πολύ! Ειδικά απο σένα που σε διαβάζω κάθε μέρα για να μου υπενθυμίζεις τη θετική πλευρά των πραγμάτων, είναι πολύ ωραίο να ξέρω ότι το μπλογκ μου είναι θετικό!!!\nΛοιπόν θα σου πω πρώτα ότι δεν υπάρχουν πρακτικές γιατί μιλάμε για ανθρωπάκια αλλά καταλαβαίνω πως το εννοείς!Κι εγώ μίλαγα συνέχεια για μεθόδους ώσπου με έβαλε στη θέση μου ένας παιδοψυχολόγος!! Το βιβλίο είναι πολύ ωραίο, σου λέει πως να κατανοήσεις την 'ανταρτική' συμπεριφορά τους, να καταλάβεις γιατί την έχουν σε αυτήν την ηλικία και πως να την αντιμετωπίσεις για να έχετε ένα ήρεμο σπίτι και μια καλή σύνδεση! Στο συνιστώ ανεπιφύλακτα!Και μιλάει για όλες τις ηλικίες!\nΒάσω Σταύρου 19 Οκτωβρίου 2013 - 11:26 π.μ.\nκαλησπέρα.Πέσασε από εδώ http://stvassoyahoogr.blogspot.gr/2013/10/blog-post_19.html.Ενα βραβείο σε περιμένει να το παραλάβεις!\nΑνώνυμος 24 Νοεμβρίου 2013 - 7:58 π.μ.\nσε πιο βιβλιο αναφερεστε?\nΠοιο βιβλιο θα μου προτεινατε, αν επρεπε να παρω μονο ενα, απο αυτα που εχετε στη βιβλιογραφια σας? (ελληνικο)\nεχω 2 κορες 31/2 χρονων και 7 μηνων\nΧριστίνα 25 Νοεμβρίου 2013 - 1:09 μ.μ.\nΚαλησπέρα, θα σου έλεγα να πάρεις το Αναθρέφοντας τα παιδιά αναθρέφουμε τον εαυτο μας, και Τα Μυστικά του Αποτελεσματικού Γονέα. Αλλά εξαρτάται τι ψάχνεις. Πες μου τι περιμένεις από ένα βιβλίο να σου προτείνω κάποιο:-)


Ζώδια: Αστρολογικές προβλέψεις Δευτέρας 3-7-2017 - MATI GR\nHome ΖΩΔΙΑ Ζώδια: Αστρολογικές προβλέψεις Δευτέρας 3-7-2017\nΖώδια: Αστρολογικές προβλέψεις Δευτέρας 3-7-2017\nblogsitegr στις 9:03 μ.μ. ΖΩΔΙΑ,\nΜία μεγάλη ευκαιρία για αλλαγή έρχεται για το ζώδιό σου και καλό θα είναι να μην την αφήσεις να μείνει μόνο σαν ιδέα, αλλά να τολμήσεις να την πραγματοποιήσεις. Εμπειρίες του παρελθόντος έρχονται τώρα να συμβάλουν θετικά σε αυτή την επίτευξη. Θα κατακτήσεις νέους ανθρώπους εντυπωσιάζοντάς τους με τον δυναμισμό και τις γνώσεις που σου χάρισαν αυτές οι παλιές εμπειρίες.\nΑισθηματικά, η καλή διάθεση και ο ερωτισμός σου θα σε βοηθήσουν να χαλαρώσεις λίγο μαζί με το ταίρι σου και επιτέλους να του αφιερώσεις χρόνο.\nΤα επαγγελματικά σου αρχίζουν και πηγαίνουν πολύ καλύτερα. Μπορείς να ξεκινήσεις καινούργια πράγματα και θα έχεις πολύ καλές αποδόσεις. Τα οικονομικά σου τα έχεις φέρει σε μια ισορροπία, γι’ αυτό φρόντισε να μην βγεις εκτός προγραμματισμού. Απόφυγε να κάνεις άσκοπα έξοδα και περιττές αγορές.\nΜε το πλανητικό σκηνικό να ευνοεί το ζώδιό σου, ένα νέο περιβάλλον έρχεται για σένα, και μάλιστα θα το δεχτείς με χαρά και θα προσαρμοστείς πολύ ευκολότερα από όσο φαντάζεσαι. Η ανάγκη σου για ελευθερία και για νέα πράγματα χρειάζεται προσοχή και πολύ καλή αξιολόγηση, διαφορετικά θα σε βάλει σε μπελάδες. Μην είσαι πολύ εύπιστος ούτε τόσο ευάλωτος σε προτάσεις που δεν θες πραγματικά να αποδεχτείς\nΣτον αισθηματικό τομέα, οι πλανήτες θα ανεβάσουν τον ερωτισμό σου τόσο πολύ, που δεν θα μπορεί να σε συγκρατήσει κανείς. Θα έχεις την ευκαιρία να περάσεις καλά με το ταίρι σου.\nΤα επαγγελματικά σου θα πάνε καλά, αλλά κάποιες καθυστερήσεις που θα υπάρξουν θα σε εκνευρίσουν αφάνταστα. Απόφυγε να πάρεις γρήγορες αποφάσεις για ζητήματα που αφορούν το μέλλον. Θα πρέπει να δείξεις μεγάλη προσοχή στα οικονομικά σου, γιατί θα προκύψουν ξαφνικά έξοδα που δεν είχες προβλέψει.\nΤο θάρρος και η αυτοπεποίθηση που έχεις δείξει τελευταία, αγαπητέ Δίδυμε, σε συνδυασμό με την επιμέλειά σου σε οδηγούν σε ένα σταθερό και ευχάριστο κλίμα. Προσπάθησε να δείξεις ευελιξία μπροστά στο ενδεχόμενο μικροπροβλημάτων που θα προκύψουν, καθώς και να διατηρήσεις τη ζωντάνια σου, χωρίς να βιαστείς να βγάλεις συμπεράσματα. Τα δύσκολα θα προσπεράσουν σύντομα.\nΣτα αισθηματικά σου, ο σύντροφός σου έχει ανάγκη να σου πει μερικά πράγματα, αλλά δεν του δίνεις το κατάλληλο έναυσμα. Καλό θα είναι να τον πλησιάσεις και να τον ακούσεις, ώστε να μπορέσει να νιώσει περισσότερη ασφάλεια.\nΠρόσεξε παγίδες που μπορεί να υπάρχουν στον επαγγελματικό σου τομέα. Απόφυγε να ανακοινώσεις σε συνεργάτες σου τα σχέδια που έχεις για το μέλλον. Στον οικονομικό τομέα, θα πρέπει σε οποιαδήποτε συναλλαγή κάνεις να είσαι πολύ προσεκτικός και να μην κάνεις καμία βιαστική κίνηση.\nΥπάρχει μία απομάκρυνση, αγαπητέ Καρκίνε, από δικούς σου ανθρώπους το τελευταίο\nδιάστημα, γεγονός που σε έχει στενοχωρήσει, κυρίως γιατί η ευθύνη βαραίνει εσένα και τις επιλογές σου. Η οικογένειά σου θα επανέλθει πιο κοντά σου και θα διευκολύνει με τη στάση της αυτή τη βελτίωση. Μην πιέζεις καταστάσεις και προσπάθησε να μην ακυρώνεις προσκλήσεις την τελευταία στιγμή.\nΜπορεί να έχεις παραμελήσει πολλά θέματα σε ό,τι έχει σχέση με τον αισθηματικό τομέα. Καλό θα είναι να δείξεις περισσότερο ενδιαφέρον, για να μπορέσουν να ισορροπήσουν πολλές προβληματικές καταστάσεις.\nΈχεις τις δυνατότητες να καταφέρεις πολλά στον επαγγελματικό τομέα και αυτό το γνωρίζουν όλοι. Μην χαλαρώσεις σε τίποτα και προσπάθησε να λύσεις προβλήματα που έχεις από το παρελθόν. Τα οικονομικά σου συνεχίζουν να είναι λίγο προβληματικά. Αυτή την περίοδο θα δεχτείς πολλές προτάσεις με συνέπεια να αυξήσεις τα εισοδήματά σου.\nΜία τεράστια αλλαγή προβλέπεται για το ζώδιό σου, η οποία πρόκειται να σε τρομάξει με την ξαφνική της εμφάνιση. Μην σπεύσεις να γαντζωθείς πουθενά, όμως – θα έχεις βοήθεια σε λογικά πλαίσια και μάλιστα χωρίς να τη ζητήσεις από κανέναν. Σε εύλογο χρονικό διάστημα θα προσαρμοστείς και η ζωή σου θα συνεχίσει πάλι να κυλάει σε ήρεμους και ευχάριστους ρυθμούς.\nΤα αισθηματικά σου διέρχονται κάποια κρίση. Καλό θα είναι, για να μπορέσεις να ισορροπήσεις τα πράγματα, να συζητήσεις με το ταίρι σου και να δεις τι το ενοχλεί.\nΣτα επαγγελματικά σου, απόφυγε σήμερα να εκνευριστείς και να δημιουργηθούν παρεξηγήσεις με τους συνεργάτες σου. Φρόντισε να τακτοποιήσεις κάποιες οικονομικές εκκρεμότητες, γιατί θα έχεις σοβαρό πρόβλημα στο μέλλον.\nΠαλιοί φίλοι πρόκειται να εμφανιστούν τυχαία, αγαπητέ Παρθένε, ζητώντας από σένα κάτι σημαντικό. Σκέψου καλά πριν απαντήσεις οτιδήποτε και απόφυγε να δεσμευτείς απέναντι σε άτομα στα οποία δεν οφείλεις. Άλλωστε η μεταξύ σας απομάκρυνση δεν επιτρέπει τέτοιου είδους οικειότητες. Συζήτησέ το μόνο με εντελώς δικό σου άτομο και ζήτα μία δεύτερη γνώμη.\nΜπορείς σήμερα στον αισθηματικό τομέα να παρέμβεις και να πεις πράγματα που μπορεί να στενοχωρήσουν το ταίρι σου, αλλά τελικά θα σώσουν τη σχέση σου.\nΈχεις τις δυνατότητες να καταφέρεις πάρα πολλά, επαγγελματικά και να πετύχεις αυτά που θέλεις. Τα οικονομικά σου δεν είναι στην καλύτερη κατάσταση. Θα πρέπει να οργανωθείς περισσότερο και να μην κάνεις άλλα οικονομικά ανοίγματα.\nΑναζωογονημένο σε βρίσκει, αγαπητέ Ζυγέ, το επόμενο διάστημα, μετά από μία περίοδο ξεκούρασης και χαλαρότητας. Μπορείς να εκμεταλλευτείς προτάσεις και να οργανώσεις σχέδια ικανά να πραγματοποιηθούν και να σε απογειώσουν. Αρκεί να δραστηριοποιηθείς και να είσαι σε ετοιμότητα να αρπάξεις ευκαιρίες την κατάλληλη στιγμή.\nΤα αισθηματικά σου θα πάνε αρκετά καλά, ενώ με τον Άρη στον Καρκίνο η ατμόσφαιρά θα είναι πολύ ερωτική. Θα προκύψει μια νέα γνωριμία. Φρόντισε να επιστρατεύσεις τον καλύτερό σου εαυτό για να έχει συνέχεια.\nΕπαγγελματικά, κινήσου με μεθοδικότητα και δυναμισμό, για να ισορροπήσεις τα πράγματα στο σημείο που θέλεις εσύ. Τα οικονομικά σου θα είναι στάσιμα. Μπορείς να αυξήσεις τα εισοδήματά σου με κάποιες έξυπνες αλλαγές.\nΟι πλανήτες ενισχύουν την επικοινωνία του ζωδίου σου και είναι κατάλληλη περίοδος να διευρύνεις τον κύκλο των γνωριμιών σου. Κάποιες από τις επαφές αυτές θα σου φανούν χρήσιμες μελλοντικά για την πραγματοποίηση των στόχων σου. Προσκάλεσε φίλους και ανταποκρίσου σε κάθε είδους προσκλήσεις.\nΣτα αισθηματικά σου, σήμερα κάποια γεγονότα που θα συμβούν θα σε κάνουν να δεις το ταίρι σου με περισσότερη κατανόηση και θα δείξεις μεγαλύτερη διαλλακτικότητα σε συζητήσεις που θα κάνετε.\nΕπαγγελματικά, αυτή την περίοδο δεν θα έχεις κανένα πρόβλημα. Θα μπορέσεις να κάνεις καινούργια ξεκινήματα και συνεργασίες που θα σου φέρουν μεγάλη επιτυχία. Στα οικονομικά, θα έχεις την τάση να ξοδεύεις πάρα πολλά χρήματα. Προσπάθησε να συγκρατηθείς γιατί θα έχεις σοβαρό πρόβλημα στο μέλλον.\nΜία μεγάλη αλλαγή προβλέπεται για το ζώδιό σου, η οποία όμως θα σου επιβληθεί με πιεστικό και απότομο τρόπο. Θα ενοχληθείς, η ηρεμία σου θα κλονιστεί, η διάθεσή σου θα χαλάσει και θα σου δημιουργηθούν ανησυχίες. Θα χρειαστεί χρόνος ώστε να μπορέσεις να προσαρμοστείς – κάτι που θα γίνει ευκολότερα αν αφεθείς με ψυχραιμία, χωρίς καμία προκλητικότητα και αν φυσικά περιορίσεις κάθε τάση απομόνωσης.\nΞέχνα καταστάσεις που μέχρι τώρα σε προβλημάτιζαν στη σχέση σου. Θα αλλάξουν προς το καλύτερο. Ευχάριστα γεγονότα προβλέπονται από το ταίρι σου. Εσύ που ακόμη δεν έχεις βρει το ταίρι σου, θα πρέπει να κινηθείς άμεσα, γιατί οι πλανήτες σε ευνοούν αισθηματικά.\nΣτα επαγγελματικά σου, η τυπικότητα και η υπευθυνότητά σου θα σε βγάλουν από πολλά αδιέξοδα του τελευταίου διαστήματος. Μπορείς να κάνεις καινούργια ξεκινήματα και συνεργασίες. Οικονομικά, θα αρχίσεις να ισορροπείς, ενώ τα έσοδά σου θα αρχίσουν να αυξάνονται. Προτάσεις που μπορεί να σου κάνουν δέξου τις, γιατί θα είναι συμφέρουσες για εσένα.\nΕυχάριστες δραστηριότητες προβλέπονται για το ζώδιό σου, οι οποίες θα μειώσουν το στρες των τελευταίων ημερών και θα βελτιώσουν αισθητά τη διάθεσή σου. Οι ισορροπίες θα σου επιτρέψουν αλλαγές στο πρόγραμμα και θα αποκτήσεις μεγαλύτερη δυνατότητα αξιοποίησης του προσωπικού σου χρόνου. Εκμεταλλεύσου τον όσο ακόμα υπάρχει, γιατί σύντομα οι ανάγκες σου θα αυξηθούν.\nΘα δεις πολλούς επαγγελματικούς σου στόχους να αρχίζουν να υλοποιούνται. Αν δεχτείς καινούργιες προτάσεις, θα πρέπει να σκεφτείς πολύ καλά κατά πόσο σε συμφέρουν και αν θα έχουν επιτυχία. Θα σου παρουσιαστούν προτάσεις για να ενισχύσεις τα οικονομικά σου. Σκέψου πιο σοβαρά, γιατί κάποιες μπορεί να είναι πολύ καλές.\nΗ κοινωνικότητά σου θα απασχολήσει τους οικείους σου, αγαπητέ Υδροχόε, το ερχόμενο διάστημα καθώς οι τεράστιες υποχρεώσεις σε κάνουν απόμακρο – κάτι που οι άλλοι δεν κατανοούν. Εξήγησε σε αγαπημένα πρόσωπα ποιοι είναι οι τωρινοί ρυθμοί σου και μην αρνείσαι προσκλήσεις με τόση διακριτικότητα, διότι δεν γίνεσαι πιστευτός και δημιουργούνται αρνητικές υποψίες για τα αισθήματά σου.\nΗ μέρα σου θα είναι πολύ ερωτική και θα περάσεις αξέχαστα με το ταίρι σου. Μπορείς να λύσεις κάποια ζητήματα που σε προβληματίζουν στη σχέση σου εδώ και καιρό. Αν δεν έχεις ακόμη ταίρι, η μοναξιά σου τώρα θα πάρει τέλος. Ευχάριστες εκπλήξεις με ταχύτατες εξελίξεις στον αισθηματικό τομέα σε περιμένουν πολύ σύντομα.\nΤα επαγγελματικά σου θα πάνε πολύ καλά. Έχεις φτάσει σε ένα σημείο από όπου θα μπορέσεις πολύ εύκολα να φτάσεις στην επιτυχία. Μπορείς να κάνεις καινούργιες συνεργασίες. Για να ισορροπήσουν τα οικονομικά σου, θα πρέπει να είσαι πολύ συγκρατημένος και να μην κάνεις καθόλου καινούργια ανοίγματα που θα σε βγάλουν εκτός προγραμματισμού.\nΈνας νέος ενθουσιασμός έρχεται, αγαπητέ Ιχθύ, για κάτι που στο παρελθόν σε άφηνε αδιάφορο. Φίλοι και οικογένεια διατηρούν αμφιβολίες για τη νέα σου δραστηριότητα, αλλά εσύ το απολαμβάνεις. Σύντομα η συγκίνηση θα υποχωρήσει και θα γίνει ένα ευχάριστο στοιχείο του παρελθόντος. Οι ισορροπίες σου σε σχέση με νέα πράγματα ήταν πάντα ένα ζήτημα για σένα, καθώς ο παρορμητισμός συχνά σε οδηγούσε σε άσχετα πράγματα. Μην το ξεχάσεις ούτε αυτή τη φορά.\nΘα έρθουν κάποια ευχάριστα γεγονότα στα αισθηματικά σου που δεν τα περίμενες και θα απορήσεις με την καλοτυχία σου. Αν δεν έχεις ακόμη ταίρι, θα σου παρουσιαστούν κάποιες ευκαιρίες για να κάνεις τη γνωριμία που θέλεις.\nΣτα επαγγελματικά σου, θα πρέπει να λύσεις προβλήματα που αφορούν το παρελθόν. Σε προτάσεις που μπορεί να δεχτείς, καλό θα είναι πριν απαντήσεις, να εξετάσεις αν είναι συμφέρουσες. Μπορείς να συζητήσεις για οικονομικά θέματα, αλλά μην κλείσεις σημαντικές συμφωνίες.


Στο προσκήνιο τα οικονομικά μέτρα | Η ΚΑΘΗΜΕΡΙΝΗ\nΟ Κυρ. Μητσοτάκης τόνισε πως ο κόσμος της παραγωγής πρέπει να μείνει όρθιος μέχρι το τέλος της δοκιμασίας (φωτ. ΓτΠ / ΔΗΜΗΤΡΗΣ ΠΑΠΑΜΗΤΣΟΣ).\n12.03.2021 • 08:15\nΜε έκτακτο διάγγελμα, που μόνο τυχαίο δεν ήταν στην παρούσα συγκυρία, ο Κυριάκος Μητσοτάκης άλλαξε χθες την ατζέντα, αναφερόμενος σε θέματα οικονομίας. Είναι άλλωστε δεδομένο πως αργά ή γρήγορα η ανάταξή της θα αποτελεί βασικό μέλημα της κυβέρνησης, καθώς όσο υποχωρεί η υγειονομική κρίση τόσο θα έρχονται στην επιφάνεια οι επιπτώσεις της σε οικονομικό και κοινωνικό επίπεδο. «Σε πείσμα της ανεύθυνης καταστροφολογίας, όλα τα στοιχεία δείχνουν πως η εθνική οικονομία άντεξε», ανέφερε στο διάγγελμά του ο πρωθυπουργός, τονίζοντας πως, παρά τις πρωτοφανείς δυσκολίες, τα «λουκέτα» στην αγορά δεν ήταν πολλά. Στο πλαίσιο αυτό, ο κ. Μητσοτάκης επανέλαβε πως η χώρα είχε τη δεύτερη καλύτερη επίδοση στην Ευρώπη όσον αφορά την ύφεση –το γνωστό 8,2%–, ενώ προσδιόρισε και τον στόχο λέγοντας πως ο κόσμος της παραγωγής πρέπει να μείνει όρθιος μέχρι το τέλος της δοκιμασίας. Για αυτό τον λόγο και εξήγγειλε, πέραν των 24 δισ. που διατέθηκαν εντός του 2020, ακόμα 2,5 δισ. για τη στήριξη των πιο ευάλωτων, ανεβάζοντας στα 11,6 δισ. τα σχετικά κονδύλια για το 2021.\nΟ πρωθυπουργός κατέληξε πως η νέα ενίσχυση είναι αποτέλεσμα της σωστής αξιοποίησης των ταμειακών διαθεσίμων όλο το τελευταίο διάστημα και διαμορφώνει μια «γέφυρα» για την ασφαλή μετάβαση στη μετά κορωνοϊό εποχή.\nΑυτή ήταν η δεύτερη προσωπική παρέμβαση του πρωθυπουργού μέσα σε λίγες ημέρες, έπειτα από το διάγγελμα με το οποίο ζήτησε, μετά τα επεισόδια στη Νέα Σμύρνη, να μην υπάρξει διχασμός της κοινωνίας και επικρατήσει ένας φαύλος κύκλος βίας. Οι δύο συνεχόμενες παρεμβάσεις του κ. Μητσοτάκη έχουν πολιτική εξήγηση. Τον τελευταίο ένα μήνα, η κυβέρνηση βρίσκεται διαρκώς στη δίνη μικρών ή μεγαλύτερων κρίσεων. Ολες οι τελευταίες δημοσκοπήσεις δείχνουν στα ποιοτικά –και όχι στα ποσοτικά– στοιχεία κάμψη για την πλειοψηφία. Είναι η πρώτη φορά από όταν ανέλαβε πρωθυπουργός ο Κυριάκος Μητσοτάκης που κυβερνητικοί χειρισμοί συγκεντρώνουν περισσότερες αρνητικές από θετικές γνώμες. Αντίθετα, η δημοτικότητα του ίδιου του πρωθυπουργού παραμένει αλώβητη και με μεγάλη διαφορά από τον αντίπαλό του, Αλέξη Τσίπρα. Συνεπώς ο κ. Μητσοτάκης έκρινε σκόπιμο, σε έναν πολύ δύσκολο μήνα, να βγει ο ίδιος και να «ρυμουλκήσει» ολόκληρη την κυβέρνησή του, που παρουσιάζει «βραχυκυκλώματα».\nΤο χθεσινό διάγγελμα, ωστόσο, έχει, όπως προαναφέρθηκε, και τον σκοπό της αλλαγής ατζέντας. Ο κ. Μητσοτάκης αντιλήφθηκε πως η ποδοσφαιροποίηση της πολιτικής ζωής τις τελευταίες ημέρες μακροπρόθεσμα δεν ωφελεί ούτε τον ίδιο, παρά το γεγονός ότι η πλειονότητα των πολιτών είναι υπέρ της τάξης και της ασφάλειας. Εξ ου και θέλησε να γυρίσει σελίδα και να μιλήσει για ένα κομμάτι, αυτό της οικονομίας, που αφορά και τον περισσότερο κόσμο. Το γεγονός πάντως ότι οι εξαγγελίες αφορούν 500.000 πολίτες και ανέβασαν το κόστος στα 11,6 δισ. έκανε πολλούς να πουν πως οι εκλογές είναι ακόμα πιο πιθανό σενάριο εντός του έτους. Το Μαξίμου, ωστόσο, διαψεύδει κατηγορηματικά.\nΑιχμές Μπλίνκεν κατά Ερντογάν για το Αιγαίο\nΥψηλοί τόνοι από Γεννηματά και Κουτσούμπα\n16-17 ΜΑΡΤΙΟΥ ΣΤΗΝ ΑΘΗΝΑ


ΣΚΥΛΑΔΙΚΟ: Φεβρουαρίου 2010\nΑναρτήθηκε από alterego στις 5:39 π.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από alterego στις 1:06 μ.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από alterego στις 7:00 π.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από alterego στις 1:50 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από alterego στις 4:01 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από alterego στις 9:45 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από alterego στις 12:33 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜε την εσανς απο τα παιδακια ακομη πανω μας.........